রাজাকার শব্দের সাথে আমরা সবাই পরিচিত। ১৯৭১ সালে আমাদের মুক্তি যুদ্ধ চলাকালীন সময় যারা মুক্তি বাহিনীর বিপক্ষে বিভিন্ন তথ্য উপাত্ত দিয়ে ও অন্যান উপায়ে পাকিস্তানী বাহিনীকে সাহায্য করে আমাদের মুক্তির পথকে করেছিল কঠিন ইতিহাসে তারাই রাজাকার নামে পরিচিত। আমি তাদেরকে পাকিস্তানের পক্ষে এক ধরণের ভাইরাস মনে করি। এরা যেমনি ছড়িয়ে ছিটিয়ে আছে বাংলার প্রতিটি গ্রাম গঞ্জে তেমনি আছে সব রাজনৈতিক দলে। আমরা বাঙালী জাতি এক বাক্যে তাদের বিচার চাই। অথচ একটি বারও কি আমরা ভেবে দেখেছি এই দেশের বুকে প্রায় প্রতিটি অঞ্চলে এসব রাজাকারদের নামে কত রাস্তা-ঘাট, স্কুল, মসজিদ, মাদ্রাসা এবং বিভিন্ন সামাজিক সংগঠন গড়ে উঠেছে।